คือตอนนี้อยู่กรุงเทพค่ะ แต่รักษาโรคไฮโปไทรอยด์อยู่ที่คลินิกที่ภาคใต้บ้านเกิด และมีเหตุจำเป็นที่ไปรับยาตามนัดไม่ได้อ่ะค่ะ เลยจะให้คนที่บ้านรับยาแทนและส่งมาทางไปรษณีย์โดยใส่กล่องไปรษณีย์ธรรมดาเลยได้ไหมคะ
สวัสดีค่ะ จากคำถามเดิมที่เคยมีการอธิบายเรื่องการเก็บรักษายาไฮโปไทรอยด์ไว้แล้วและคำถามเพิ่มเติมที่ว่าต้องการจะส่งยามาทางไปรษณีย์นั้น ก็สามารถทำได้ค่ะ แต่แนะนำว่าควรส่งเป็นไปรษณีย์ที่ถึงค่อนข้างไวสักหน่อยเพื่อจะได้รีบนำยามาเก็บในอุณหภูมิและสภาพแวดล้อมที่เหมาะสมโดยเร็ว และควรห่ออย่างมิดชิด ร่วมกับใส่ซองกันแทกด้วย ค่ะ